CELEX: 42012X0107(07)
Language: da
Date: 2012-01-07 00:00:00
Title: 2010-ændringer til regulativ nr. 91 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af sidemarkeringslygter til motorkøretøjer og påhængskøretøjer dertil

7.1.2012   
            
            
               DA
            
            
               Den Europæiske Unions Tidende
            
            
               L 4/27
            
         Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343, der findes på adressen:
   http://www.unece.org/trans/main/wp29/wp29wgs/wp29gen/wp29fdocstts.html
   2010-ændringer til regulativ nr. 91 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af sidemarkeringslygter til motorkøretøjer og påhængskøretøjer dertil
   Ændringer til regulativ nr. 91 offentliggjort i EUT L 164 af 30.6.2010, s. 69.
   Omfattende:
   Supplement 12 til den oprindelige udgave af regulativet — Ikrafttrædelsesdato: 9. december 2010
   Supplement 13 til den oprindelige udgave af regulativet — Ikrafttrædelsesdato: 23. juni 2011
   
      Ændringer i bilagsfortegnelsen
   
   Bilagsfortegnelsen affattes således:
   
      »…
      BILAG
      
                  Bilag 1 —
               
               Påkrævede minimumsvinkler for den rumlige lysfordeling
            
                  Bilag 2 —
               
               Meddelelse om godkendelse eller nægtelse, udvidelse eller inddragelse af godkendelse eller endeligt ophør af produktionen for en type sidemarkeringslygte mærket SM1/SM2
            
                  Bilag 3 —
               
               Eksempler på udformning af godkendelsesmærker
            
                  Bilag 4 —
               
               Fotometriske målinger
            
                  Bilag 5 —
               
               Mindstekrav til metoder til kontrol af produktionens overensstemmelse
            
                  Bilag 6 —
               
               Mindstekrav til prøvetagning ved en inspektør«
            
   
      Ændringer af regulativets tekst
   
   Der indsættes et nyt punkt 6.3.3, der affattes således:
   
               »6.3.3.
            
            
               Et lyskildemodul skal være konstrueret således, at det, uanset om der anvendes værktøj, ikke er mekanisk udskifteligt med nogen udskiftelig godkendt lyskilde.«
            
         Punkt 8 affattes således:
   
      »8.   LYSETS FARVE
      
      Farven af det lys, der udsendes inden for området af det lysfordelingsgitter, der er defineret i punkt 2 i bilag 4, skal være gul. Hvis den bageste sidemarkeringslygte er sammenbygget eller kombineret med eller indbygget i den bagudrettede positionslygte, den bagudrettede endemarkeringslygte, tågebaglygten eller stoplygten, eller er sammenbygget med eller har en del af sin lysemitterende flade fælles med den bagudvendende refleksanordning, kan den dog være rød. Til kontrol af disse kolorimetriske specifikationer anvendes den prøvningsmetode, der er beskrevet i punkt 9 i dette regulativ. Uden for dette område må der ikke kunne observeres nogen skarp farvevariation.
      For lygter udstyret med ikke udskiftelig lyskilde (glødelamper og andre) skal de kolorimetriske egenskaber dog kontrolleres med de lyskilder, der forefindes i lygten, i overensstemmelse med de relevante underpunkter i punkt 9.1 i dette regulativ.«
   
   Punkt 8.1 og 8.2 udgår.
   Punkt 9-9.3 affattes således:
   
      »9.   PRØVNINGSFORSKRIFTER
      
      
                  9.1.
               
               
                  Alle målinger, både fotometriske og kolorimetriske, foretages:
                  
                              9.1.1.
                           
                           
                              Hvis der er tale om en lygte med udskiftelig lyskilde, hvis denne ikke forsynes med strøm fra en elektronisk lyskilderegulering, med en ufarvet eller farvet standardglødelampe i den kategori, der er foreskrevet for anordningen, tilført den spænding, der er nødvendig for at frembringe den påkrævede referencelysstrøm for den pågældende glødelampekategori.
                           
                        
                              9.1.2.
                           
                           
                              Hvis der er tale om en lygte med ikke udskiftelige lyskilder (glødelamper og andre) ved henholdsvis 6,75 V, 13,5 V eller 28,0 V.
                           
                        
                              9.1.3.
                           
                           
                              Hvis der er tale om et system, der anvender elektronisk lyskilderegulering, der er en del af lygten (1), ved ved lygtens indgangsklemme at tilføre den spænding, der er angivet af fabrikanten, eller hvis sådan spænding ikke er angivet, henholdsvis 6,75 V, 13,5 V eller 28,0 V.
                           
                        
                              9.1.4.
                           
                           
                              Hvis der er tale om et system, der anvender elektronisk lyskilderegulering, der ikke er en del af lygten, tilføres den spænding, der er angivet af fabrikanten, ved lygtens indgangsklemme.
                           
                        
            
                  9.2.
               
               
                  Fabrikanten skal til prøvelaboratoriet levere den elektroniske lyskilderegulering, der er nødvendig for forsyning af lyskilden og de relevante funktioner.
               
            
                  9.3.
               
               
                  Den spænding, lygten skal tilføres, noteres in meddelelsesformularen i bilag 2 til dette regulativ.
               
            
   Der indsættes et nyt punkt 9.4, der affattes således:
   
      
                  »9.4.
               
               
                  Afgrænsningerne af den synlige overflade i retning af en lyssignalanordnings referenceakse skal bestemmes.«
               
            
   Punkt 11.2 affattes således:
   
      
                  »11.2.
               
               
                  De minimumskrav til procedurerne for kontrol af produktionens overensstemmelse, som er fastsat i bilag 5 til dette regulativ, skal overholdes.«
               
            
   Punkt 11.3 affattes således:
   
      
                  »11.3.
               
               
                  De mindstekrav til prøvetagning ved en inspektør, som er fastlagt i bilag 6 til dette regulativ, skal overholdes.«
               
            
   
      Ændringer i bilagene
   
   Bilag 2, punkt 9, affattes således:
   
      
                  »9
               
               
                  Kortfattet beskrivelse (3):
                  […]
                  Eventuelle geometriske monteringsbetingelser og variationer i forbindelse hermed:
                  Anvendelse af elektronisk lyskilderegulering/variabel lysstyrkeregulering:
                  
                              a)
                           
                           
                              som er en del af lygten: ja/nej/ikke relevant (2)
                           
                        
                              b)
                           
                           
                              som ikke er en del af lygten: ja/nej/ikke relevant (2)
                           
                        Indgangsspænding(er) fra en elektronisk lyskilderegulering/variabel lysstyrkeregulering:
                  Fabrikant og identifikationsnummer for elektronisk lyskilderegulering/variabel lysstyrkeregulering (når lyskildereguleringen er en del af lampen men ikke indbygget i lygtehuset):«
               
            
   Overskriften i bilag 3 affattes således:
   
      »EKSEMPLER PÅ UDFORMNING AF GODKENDELSESMÆRKER«
   
   Bilag 4, punkt 3.1, affattes således:
   
      »3.1.   For ikke udskiftelige lyskilder (glødelamper og andet):
      med de lyskilder, som forefindes i lygten, i overensstemmelse med det relevante underpunkt i punkt 9.1 i dette regulativ.«
   
   Bilag 5 udgår.
   Bilag 6 (tidligere) bliver til bilag 5.
   Bilag 5 (nyt), punkt 2.5, affattes således:
   
      »2.5.   Godkendelseskriterier
      Fabrikanten er ansvarlig for […]
      Godkendelseskriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå stikprøvekontrollen i overensstemmelse med bilag 6 (første prøveudtagning).«
   
   Bilag 7 (tidligere) bliver til bilag 6.
   
      (1)  For så vidt angår dette regulativ forstås ved »der er en del af lygten«, at den rent fysisk er indbygget i lygtehuset eller, at den er ekstern, uanset om den er adskilt fra lygtehuset, men leveres af lygtefabrikanten som en del af lygtesystemet. Funktions- og monteringsvilkår for sådanne supplerende systemer vil blive fastsat ved særforskrifter.«